47β. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 495 της 18/28 Μαρτ. 1955 Περί διαρρυθμίσεως της φορολογίας επί του καταναλισκομένου καπνού. Λαβόν υπ’ όψιν: 1.Τας διατάξεις της υπ’ αριθ. 125/2.2.1954 Πράξεως του Υπουργικού Συμβουλίου, ήτις εκυρώθη δια του άρθρ. 1 του Ν.Δ/τος υπ’ αριθ. 2946/1954 «περί κυρώσεως της υπ’ αριθ. 125/1954 πράξεως του Υπουργικού Συμβουλίου περί διαρρυθμίσεως της φορολογίας επί του καταναλισκομένου καπνού και ρυθμίσεως ετέρων τινών καπνικών ζητημάτων». 2.Την από 18 Μαρτίου ε.ε.έγγραφον εισήγησιν του Υπουργού των Οικονομικών, ήτις εν περιλήψει έχει ούτω: Δια της προμνησθείσης υπ’ αριθ. 125/1954 πράξεως του Υπουργικού Συμβουλίου ωρίσθησαν δι’ εκάστην των 5 εν κυκλοφορία κατηγοριών σιγαρέττων ίδιος φορολογικός συντελεστής ως και κατώτατον και ανώτατον όριον τιμής εντός των οποίων αφέθη ελευθερία εις τας Καπνοβιομηχανίας όπως καθορίζωσι την τιμήν λιανικής πωλήσεως των σιγαρέττων. Από της ισχύος της ανωτέρω πράξεως αι Καπνοβιομηχανίαι προέβησαν εις επανειλημμένας αυξήσεις των τιμών λιανικής πωλήσεως, εις τρόπον ώστε από πολλού αι ισχύουσαι τιμαί δια τας περισσοτέρας κατηγορίας εξαντλούσι τα ανώτατα όρια τιμών. Μετά την τοιαύτην αναπροσαρμογήν των τιμών επηκολούθησαν νέαι αυξήσεις των συντελεστών κόστους των σιγαρέττων, ιδία συνεπεία ανατιμήσεως των παραγωγικών καπνών και της από 1.1.1955 αυξήσεως των κατωτάτων ορίων μισθών και ημερομισθίων. Κατόπιν τούτου παρίσταται ανάγκη διαρρυθμίσεως των κατά κατηγορίαν σιγαρέττων ανωτάτου και κατωτάτου ορίου τιμών. ινα παρασχεθή εις τας Καπνοβιομηχανίας η ευχέρεια αναπροσαρμογής των τιμών λιανικής πωλήσεως των σιγαρέττων προς το διαμορφωθέν κόστος παραγωγής αυτών άνευ τροποποιήσεως τινός των κατά κατηγορίαν σιγαρέττων φορολογικών συντελεστών και των ποσοστών προμηθείας πρατηριούχου και καπνοπώλου, αποφασίζει: Άρθρ.1.-2.(Αντικαθίστανται η παραγρ. 1 άρθρ. 2 και το άρθρ. 4 της υπ’ αριθ. 125 της 2/3 Φεβρ. 1954 Πράξεως του Υπουργικού Συμβουλίου). Άρθρ.3.-Τα κατώτατα και ανώτατα όρια των κατά χιλιόγραμμον τιμών λιανικής πωλήσεως σιγαρέττων, ως ταύτα ορίζονται κατά κατηγορίαν δια του άρθρ.1 του παρόντος, δύνανται δι’ αποφάσεως του Υπουργού των Οικονομικών να αυξάνωνται μέχρι ποσοστού 30%. Άρθρ.4.-1.Καταργείται η υπ’ αριθ. 2016 της 4 Δεκ. 1954 πράξις του Υπουργικού Συμβουλίου. 2.Αι κείμεναι διατάξεις περί φορολογίας του καταναλισκομένου καπνού εξακολουθούν ισχύουσαι καθ’ όσον δεν τροποποιούνται δια της παρούσης, αι διατάξεις της οποίας εφαρμόζονται επί των κατά την ισχύν της παρούσης ευρεθησομένων ανεξοφλήτων αιτήσεων κοπής καπνού, ως και επί των εφεξής κατατιθεμένων τοιούτων. 3.Οι παραβάται της παρούσης και των εις εκτέλεσιν ταύτης εκδοθησομένων αποφάσεων του Υπουργού των Οικονομικών τιμωρούνται κατά τας διατάξεις των άρθρ. 70, 74 83 και 89 του Κ.Ν.Φ.Κ. ως ετροποποιήθησαν μεταγενεστέρως εφαρμοζόμεναι ανάλόγως. 4.Η υπ’ αριθ. 125/54 πράξις του Υπουργικού Συμβουλίου εξακολουθεί ισχύουσα, καθ’ όλας αυτής τας διατάξεις, αίτινες δεν τροποποιούνται δια της παρούσης. 5.Εκδόσαν προς τούτο την υπ’ αριθ. 495 πραξίν του, ήτις τελούσα υπό νομοθετικήν κύρωσιν θέλει ισχύσει από της δημοσιεύσεώς της δια της Εφημερίδος της Κυβερνήσεως. 